NARIADENIE RADY (ES, EURATOM) č. 1734/2005
zo 17. októbra 2005,
ktorým sa zrušuje nariadenie rád č. 6/66/Euratom, 121/66/EHS, nariadenie rád č. 7/66/Euratom, 122/66/EHS a nariadenie rád č. 174/65/EHS, 14/65/Euratom
RADA EURÓPSKEJ ÚNIE,
so zreteľom na služobný poriadok úradníkov Európskych spoločenstiev a na podmienky zamestnávania ostatných zamestnancov Spoločenstiev stanovené v nariadení (EHS, Euratom, ESUO) č. 259/68 (1), a naposledy zmenené a doplnené nariadením (ES, Euratom) č. 31/2005 (2),
so zreteľom na návrh Komisie,
so zreteľom na stanovisko Výboru pre služobný poriadok,
keďže:
(1)
Nariadenie rád č. 6/66/Euratom, 121/66/EHS z 28. júla 1966, ktorým sa ustanovuje zoznam miest, pre ktoré je možné poberať príspevok na ubytovanie, ako aj maximálna výška a podmienky poskytovania tohto príspevku (3) ustanovuje podrobné pravidlá na uplatnenie článku 14a prílohy VII k služobnému poriadku. Tento článok bol zrušený nariadením Rady (ES, Euratom) č. 723/2004 z 22. marca 2004, ktorým sa mení a dopĺňa služobný poriadok úradníkov Európskych spoločenstiev a platné predpisy pre ostatných zamestnancov Spoločenstiev (4).
(2)
Nariadenie rád č. 7/66/Euratom, 122/66/EHS z 28. júla 1966, ktorým sa ustanovuje zoznam miest, pre ktoré je možné poberať príspevok na ubytovanie, ako aj maximálna výška a podmienky poskytnutia tohto príspevku (5), ktoré sa týka podrobných pravidiel získania príspevku na dopravu podľa článku 14b prílohy VII k služobnému poriadku. Tento článok bol taktiež zrušený nariadením (ES, Euratom) č. 723/2004.
(3)
Nariadenie rád č. 174/65/EHS, 14/65/Euratom z 28. decembra 1965, ktoré stanovuje tabuľky úmrtnosti a invalidity a zákona o predpokladanom pohybe platov používaných pri výpočte poistných matematických hodnôt podľa Služobného poriadku úradníkov Európskych spoločenstiev (6), ktoré bolo schválené na zabezpečenie uplatnenia článku 39 prílohy VIII k služobnému poriadku, a bolo taktiež zrušené nariadením (ES, Euratom) č. 723/2004.
(4)
V záujme jasnosti a právnej istoty je nevyhnutné zrušiť uvedené nariadenia, ktoré sa stali bezpredmetnými,
PRIJALA TOTO NARIADENIE:
Článok 1
Nariadenia č. 6/66/Euratom, 121/66/EHS, č. 7/66/Euratom, 122/66/EHS a č. 174/65/EHS, 14/65/Euratom sa zrušujú.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 17. októbra 2005